Държавен вестник, бр. 7, 2013 г., стр. 111

БРОЙ  7	
Д Ъ Р Ж А В Е Н  В Е С Т Н И К 	
СТР.  111  
(2) По командата „За тържествен марш“ 
по най-късия път излизат и застават пред 
строя: заместниците на батальона и начал­
никът на щаба (дивизиона, ескадрилата) – в 
една редица, на две крачки зад командира на 
батальона (дивизиона, ескадрилата); ротните 
командири – на седем крачки пред своите 
роти; взводните командири застават на две 
крачки пред своите взводове. 
Чл. 243. Проверката на батальона, изли­
зането и прибирането на линейните, а също 
и преминаването в тържествен марш се из­
вършват както е указано в чл. 234, чл. 235 и 
чл. 236.
Раздел V
Строеви преглед на бригадата (базата, полка)
Чл. 244. (1) За строеви преглед бригадата 
(базата, полкът) се строява в линия ротни или 
взводни колони, както е показано на фиг. 58. 
Командирът на бригадата (базата, полка) за­
става на 20 – 30 крачки пред средата на строя. 
(2) Срещата на началника и отдаването 
на чест се извършва така, както е указано в 
чл. 232, при това в рапорта се казва пълното 
наименование на бригадата (базата, полка) 
с изброяване на почетните му звания и ор­
дени. След отдаването на чест, по команда 
на командира на бригадата (базата, полка) 
„СВОБОДНО“, командирите на батальони 
(дивизиони, ескадрили) излизат от строя и 
застават на десет крачки пред средата на 
своите батальони (дивизиони, ескадрили), 
а командирите на отделните роти (батареи, 
звена) – на пет крачки.
Чл. 245. (1) Бригадата (базата, полкът) пре­
минава в тържествен марш пред началника, 
който провежда прегледа, по батальонно или 
по ротно.
(2) Редът за минаване на бригадата (базата, 
полка) е, както следва: 
1. отпред се движи командирът на брига­
дата (базата, полка); 
2. на три крачки зад него в една или две 
редици – заместниците му и началникът на 
щаба; 
3. на три крачки зад тях – останалият състав 
от управлението на бригадата (базата, полка) 
в колона по трима (четирима); 
4. на установените дистанции след тях се 
движат формированията на бригадата (базата, 
полка).
Чл. 246. (1) За минаване в тържествен 
марш командирът на бригадата (базата, пол­
ка) подава командите „Бригада (база, полк), 
МИРНО, автомати на гър-ДИ, за тържествен 
марш, по ротно (по батальонно), на един ли­
неен дистанция, първа рота (батальон) пра­
во, останалите на място, равнение надясно, 
ходом – МАРШ“.
(2) По командата „За тържествен марш“ 
заместниците на командира на бригадата 
(базата, полка), началникът на щаба, както 
и останалите командири на формирования 
излизат и застават както е указано в чл. 245.
(3) По командата „МАРШ“ челната рота 
(батальон) започва движение със строева 
крачка право. Останалите формирования, 
като се обърнат надясно и стигнат до място­
то, където е стояла челната рота, се обръщат 
наляво (захождат с рамо) и по команда на 
своите командири „НА МЯСТО“ се подравня­
ват, като заемат установените дистанции. По 
командата „ПРАВО“ се движат зад предното 
формирование.
Чл. 247. Проверката на бригадата (базата, 
полка), излизането и прибирането на линей­
ните и преминаването в тържествен марш се 
извършват както е указано в чл. 234, чл. 235, 
чл. 236 и чл. 246.
Раздел VI
Строеви преглед на машини
Чл. 248. Ротата (батареята), батальонът 
(дивизионът) и бригадата (базата, полка) се 
строяват за строеви преглед в разгънат строй, 
като личният състав е пред машините:
1. ротата (батареята) – машините са в ли­
ния, а личният състав е в двуредичен строй;
2. батальонът (дивизионът) – машините и 
личният състав са в линия ротни или взводни 
колони;
3. бригадата (базата, полка) – машините и 
личният състав са в линия ротни или взводни 
колони.
Чл. 249. (1) Строевият преглед на личния 
състав се извършва както e указано в чл. 234, 
чл. 239 и чл. 244.
(2) Извършва се проверка на наличността 
и състоянието на въоръжението, бойната и 
другата техника, а също и на подготовката 
на личния състав за действия с машините в 
ред, указан от началника, който извършва 
прегледа. Той определя реда за преминаване 
в тържествен марш на машини.
Чл. 250. (1) Преминаването в тържествен 
марш с машини се извършва в ротни или 
батальонни походни колони. Бригадата (ба­
зата, полкът) може да премине също в две 
или повече колони.
(2) Люковете и стъклата на бойните и 
другите машини трябва да бъдат затворени, 
освен люковете (стъклата на кабините) на 
машините на ротните, батальонните и другите 
командири, на които се извършва преглед. 
Освен това трябва да бъдат отворени люковете 
на машините на командирите на формиро­
ванията, на които е разрешено по време на 
тържествения марш да се намират в люка.
(3) С разрешение на началника, който 
извършва прегледа, може да бъдат отворени 
люковете и стъклата и на други машини.